Frans Jousi

**Frans Oskar Jousi** (16. toukokuuta 1890 Mäntsälä – 23. marraskuuta 1931 Tampere) oli hämäläinen rakennusmestari, joka suunnitteli 1920-luvulla useita rakennuksia tamperelaiselle Osuusliike Voimalle.

## Elämä
Frans Oskar Jousi syntyi Mäntsälässä toukokuussa 1890 Kalsolan talon tupalaisen Rikhard Höggrénin (s. 17. syyskuuta 1852 Mäntsälä, k. syyskuussa 1932 Mäntsälä) ja Maria Johanintytär Höggrénin (os. Tupala) (s. 26. heinäkuuta 1854 Mäntsälä, k. Mäntsälä) toiseksi pojaksi. Perheellä oli ennestään kuusi vuotta vanhempi poika Rikhard Jalmari Högrén (s. 14. huhtikuuta 1884 Mäntsälä, k. 29. kesäkuuta 1951 Tampere). Jousi avioitui sairaanhoitaja Toini Cecilia Siikosen (aik. Jousi, os. Polviander) (s. 24. syyskuuta 1888 Huittinen, k. 19. elokuuta 1969 Tammela) kanssa Mäntsälässä 22. heinäkuuta 1910. Toini Cecilian isoisoisä oli Suomen sotaan Porin rykmentin lipunkantajana osallistunut ja J. L. Runebergin Vänrikki Stoolin tarinoiden esikuvana pidetty Karl Gustaf Polviander. Jousi osallistui 12. ja 13. elokuuta 1911 voimistelu- ja urheiluseura Mäntsälän Veljien riveissä Sääksjärven Mäntsälässä järjestettyihin yleisurheilun mestaruuskilpailuihin tullessaan toiseksi sekä 100 että 200 metrin juoksussa. He muuttivat yhdessä Pirkkalaan 1911 ja saivat samana vuonna pojan joka jäi parin ainoaksi lapseksi. Jousi kuoli marraskuussa 1931 ja hänet on haudattu Kalevankankaan hautausmaalle.

Jousen pojanpojanpojanpoika on hervantalainen vasemmistolainen vaikuttaja, filosofi ja taiteilija Vili Antero Jousi.

## Ura
Valmistuttaan Tampereen teollisuuskoulusta vuonna 1915 Frans Jousi työskenteli piirtäjänä Uudenmaan läänin maanviljelysseuran, arkkitehti Georg Schreckin ja rakennusmestari Heikki Tiitolan palveluksessa. Vuodesta 1920 alkaen Jousi oli Osuusliike Voiman rakennustoimiston johtajana ja liikkeen kiinteistöjen isännöitsijänä.

## Tyyli
Jousi suunnitteli 1920-luvulla Tampereelle useita pelkistettyjä klassismia edustavia rakennuksia. Jousen suunnittelemista rakennuksista tunnetuin on vuonna 1920 Tammelantorin itälaitaan valmistunut Tammelan Voiman nelikerroksinen asuin- ja liiketalo.
## Tunnettuja töitä
* Osuusliike Voiman Epilän liike- ja asuinrakennus, Pispalan valtatie 136, Tampere, 1919
* Asunto Oy Kyttälä, Aleksanterinkatu 33, Tampere, 1920
* Tammelan Voiman asuin- ja liiketalo, Tammelantori, Tampere, 1920
* Osuusliike Voiman liike- ja asuinrakennus, Siuro, 1921
* Osuusliike Voiman leipomo, Tehdaskatu 8, Järvensivu, Tampere
* Metodistikirkon talo, Lapintie 4, Tampere, 1924
* Mäntän Osuuskaupan talo, Mänttä, 1924
* Asunto Oy Tampereen Polvikatu, Polvikatu 1, Tampere, 1925
* Osuusliike Voiman keskusvarasto, nyk. Hotelli Villa, Sumeliuksenkatu 14, Tampere, 1926
* Asunto-Osakeyhtiö Soukanlahdenkatu 24, Polvikatu 3, Tampere, 1926
* Asunto Oy Kastinlinna, Lapintie 26, Tampere, 1927
* Asunto Oy Ilomäentie 2, Tampere, 1928
* Uudenkylän Toverit ry:n työväentalo, Tampere, 1934

## Galleria

Tiedosto:TammelanVoima.png|Tammelan Voiman talo 1920-luvun alussa.
Tiedosto:Osuusliike Voiman leipomo.jpg|Osuusliike Voiman leipomo
Tiedosto:OlVoimaSiuronmyymälä.png|Osuusliike Voiman Siuron rakennus
Tiedosto:OlVoimaEpilä.png|Osuusliike Voiman Epilän rakennus
Tiedosto:Mäntän osuuskauppa.png|Mäntän osuuskaupan talo
Tiedosto:Mäntän osuuskauppa pohja.png|Mäntän osuuskaupan talon pohjapiirrokset


## Lähteet

## Aiheesta muualla
* Frans Jousi Arjenhistoria.fi:ssä